आशा नैं कमरे दै बाह्र पेदे दीए दी लोई च, कम्बदे हत्थें चिट्ठी खोलिऐ पढ़ी। महेन्द्र नैं लिखेदा हा जे किश दिनें दा नुहाड़ा जी नेईं लग्गैदा, इस करिऐ पच्छमा आली भेठा जा करदा ऐ। माता दी मांदगी दी चिंता बुज्झने दा कोई खास कारण नेईं। डॉक्टर नवीन गी ग्लाई दित्ता ऐ जे उंदी निजमपूर्वक दिक्ख-भाल करदा रौहै चिट्ठी च एब्बी लिखेदा हा जे उनेंगी नींदर नेईं औऐ जां सिरपीड़ लग्गी पौऐ तां के कीता लोड़चदा। कन्नै गै औषधालय दा हल्के ते पौष्टिक पदार्थै दे डब्बे नुआइऐ चिट्ठी सोग्गी भेजेदे हे। पछेतरी उन्नैं तकीद करिऐ लिखेदा हा जे हाल दी घड़ी गिरिधऱ दे पते उप्पर उसगी माऊ दी हालतै बारै जरूर-बर-जरूर खबर दित्ती जा।